宮保相公之役與有勞焉及聞非才忝爰立之命貽詩加獎有晉公親討衛國專謀之句稱述大過擬議非倫輒成拙惡一章以達謝意
作者：文彥博
朝代：宋

paragraphs: 平淮伐潞皆殊績，靖亂夷兇著往編。
今以薄才叨重任，改將微效覬前賢。
人慙肖象求商野，德謝非熊起渭川。
惟有安昌念高第，雅章稱述愛彭宣。